מידע רוצה להיות חופשי

"מידע רוצה להיות חופשי" הוא ביטוי המשמש את התומכים בהפיכת המידע בעולם בכלל ובאינטרנט בפרט לחופשי, חינמי ונטול הגבלות.

מקור 

את הביטוי "מידע רוצה להיות חופשי" (Information wants to be free) טבע סטיוארט בראנד בכינוס ההאקרים הראשון ב-1984: 
הסיסמה המקורית הזאת יכולה לשמש בטיעוניהם של אלו התומכים במידע חופשי ופתוח כמו גם של אלו התומכים במידע מנוכס.

משמעות המילה Free 

למילה האנגלית "Free" המשמשת מרכיב מרכזי במשפט "Information wants to be free", כמה פירושים בעברית. הבולט בהם הוא חופשי ולכן רבים רואים במשפט זה ביטוי להפיכת המידע לנטול זכויות קניין ויוצרים, סוגיה בעייתית שקשה להאמין כי תמומש עולמית מסיבות כלכליות ומסיבות פוליטיות. פירוש אחר הוא ללא רסן, ויש בו כדי לרמוז על הרצון להפוך את המידע לחופשי מתכתיבים. הפירוש השלישי הוא חינם.

שימושים בביטוי 

במשך השנים שימש הביטוי סיסמה עבור כל התומכים בהנגשת חופש המידע ובהחזרת האינטרנט ל"מצבו הטבעי", כפי שהיה נהוג בשנות השישים והשבעים, שבהם העתיקו מפתחי הרשת את הרעיונות האוטופיים של שיתוף מהקומונות ההיפיות לתוך המרחב הממוחשב שזה עתה נולד, פיתחו יישומים שונים, קובצי עזרה ותוכן מבלי לדרוש כסף בעבורם.
את הסיסמה אימץ ענף בתנועת הסייברפאנק, שחבריו מצדדים בהשקפות פוליטיות אנרכיסטיות. הם שינו אותה לסיסמה זו:
חלק נרחב מההאקרים, הקראקרים ואפילו הפריקינגים לוחמים בשם החירות נגד גופים "המחזיקים במידע כשבוי ומבקשים כסף עבור שחרורו", לדבריהם. תוכניתנים שונים מפתחים תוכנות בחינם וקודים פתוחים בסיסמה הזאת.

בכינוס RSA (כינוס למצפיני מידע ולמאבטחי מידע) ב-2008 השתמשו בביטוי המקורי של ברנד בשיבוש קל:

ראו גם
 תוכן חופשי
 חוק חופש המידע
 קוד פתוח
 קניין רוחני
 זכויות יוצרים
 חופש המידע

קישורים חיצוניים 
 מידע רוצה להיות חופשי: הטמעת חוק חופש המידע בישראל -  באתר המכון הישראלי לדמוקרטיה, 2008

תוכנה חופשית
סוציולוגיה של הנתינה
ביטויים
חופש המידע